Doložka
finančných, ekonomických, environmentálnych vplyvov,
vplyvov na zamestnanosť a podnikateľské prostredie

1.	Vplyvy na verejné financie:
Finančné prostriedky, určené na dotačný program akčný plán vo výške 315 342 Eur, ktorý je riadený úradom vlády, sú vyčlenené v kapitole Úradu vlády SR. Finančné prostriedky spolupracujúcich subjektov sú vyčlenené v ich jednotlivých kapitolách. Použitie prostriedkov štátneho rozpočtu nemá vplyv na schodok rozpočtu verejnej správy. V prípade úspešnej realizácie úloh akčného plánu, týkajúcich sa zberu štatistických údajov, založených na etnicite alebo inej špecifikácii, sa vplyv prejaví pozitívne najviditeľnejšie v nastavení národných politík v oblasti zamestnanosti a sociálnych vecí a v možnosti cielene orientovaných programov NSRR.

2.	Vplyvy na obyvateľov, hospodárenie podnikateľskej sféry a iných právnických osôb: 
Pozitívny vplyv akčného plánu na životnú úroveň je určený prostredníctvom zvýšenia kvality života v dôsledku nediskriminačného správania zo strany orgánov verejnej správy, lepšieho prístupu znevýhodnených skupín obyvateľstva k tovarom a službám a zvýšením participácie verejnosti na určitých rozhodovacích procesoch. Napomáha zvýšiť inklúziu znevýhodnených skupín do aktívneho života spoločnosti.
Materiál nemá vplyv na rozvoj podnikateľského prostredia a nesúvisí s hospodárskou politikou.

3.	Vplyvy na životné prostredie:  
Nepredpokladá sa vplyv na životné prostredie.

4.	Vplyvy na zamestnanosť:
Materiál má krátkodobý vplyv na zamestnanosť. Prostriedky v kapitole Úradu vlády SR (vo výške 315 342 Eur) sú poskytované takmer výlučne neziskovým subjektom na lokálnej a regionálnej úrovni na celom území Slovenskej republiky, vo väčšej miere na poskytovanie služieb. Rozvíjajú participáciu občianskej spoločnosti na riešení problémov súvisiacich s ochranou ľudských práv a s nediskrimináciou.

5.	Vplyvy na podnikateľské prostredie:
Materiál nemá priamy vplyv na podnikateľské prostredie. Na základe pozitívnych ukážok dobrej praxe napomáha zvýšenie rozmanitosti pracovnej sily u zamestnávateľov. Podľa výskumov uskutočnených Európskou komisiou sa uplatňovaním tzv. manažmentu rozmanitosti zvyšuje efektivita činnosti odrazená vo zvýšených ziskoch.